**Príloha č. 2 k Výzve na predkladanie ponúk**

**Zmluva o vykonaní služieb**

uzatvorená v zmysle § 269 ods. 2 zákona č. 513/1991 Zb. Obchodného zákonníka v znení neskorších zmien a doplnkov , a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších zmien a doplnkov (ďalej iba „ Zmluva“ )

Objednávateľ: Akadémia vzdelávania a mediačného poradenstva, n.o.

Sídlo: ul. 1. mája 697/26, 031 01 Liptovský Mikuláš

Zastúpený: RNDr. Rastislav Haraga, PhD. - riaditeľ

IČO: 45743894

DIČ: 2024134585

IČ DPH: neplatca DPH

Bankové spojenie: Československá obchodná banka, a.s.

IBAN : SK4475000000004020553321

Poskytovateľ: *doplní uchádzač /podľa výpisu z OR resp. ŽR/*

Sídlo:

Zapísaný v:

Zastúpená:

Osoba oprávnená rokovať

vo veciach zmluvných

vo veciach technických

IČO:

DIČ:

IČ DPH:

Bankové spojenie:

Číslo účtu:

IBAN:

**Článok 1**

**PREDMET ZMLUVY**

1.1Poskytovateľ sa zaväzuje, že pre Objednávateľa zabezpečí vykonanie služieb vzdelávania v rámci zákazky „Zabezpečenie vzdelávania pre potreby trhu práce.“- 2.časť Služby externého lektora pre realizáciu vzdelávania v oblasti e-Government - v rozsahu podľa článku 2 tejto Zmluvy. Súčasťou činnosti Poskytovateľa je odovzdanie prezenčných listín zo školenia Objednávateľovi a odovzdanie účastníckych certifikátov o úspešnom absolvovaní vzdelávania úspešným účastníkom vzdelávania.

1.2Objednávateľ sa zaväzuje, že za vykonanie služieb uhradí Poskytovateľovi dohodnutú odmenu podľa článku 3.

**Článok 2**

**ROZSAH PREDMETU ZMLUVY**

2.1Rozsah činnosti Poskytovateľa zahŕňa služby externého lektora pre realizáciu vzdelávania v oblasti e-Government v rozsahu 60 osobohodín, pre dve skupiny po 8 delegovaných účastníkov. Každá skupina účastníkov absolvuje 30 hodín vzdelávania. Poskytovateľ zabezpečuje priestory pre vykonanie služieb vzdelávania.

2.2 Objednávateľ dohodne s Poskytovateľom miesto vykonania služieb vzdelávania spravidla 14 dní pred termínom vykonania služieb vzdelávania. Služby vzdelávania sa zrealizujú v súlade s Prílohou č.3 Harmonogram vzdelávania. Služby vzdelávania budú vykonané po nadobudnutí účinnosti zmluvy, najneskôr do 30.9.2020.

2.3 Miesto konania vzdelávania: okres Liptovský Mikuláš

2.4 Pre účely vzdelávania bude použité technické vybavenie Objednávateľa.

2.5 Detailný rozsah a špecifikácia poskytovaných služieb sú uvedené v Prílohe č. 1 Cenová a technická špecifikácia.

2.6 Termíny uskutočnenia jednotlivých vzdelávaní sú uvedené v Prílohe č.3 Harmonogram vzdelávania.

2.7 Po vykonaní služieb vzdelávania, ktoré sú predmetom zmluvy Poskytovateľ zašle Objednávateľovi prezenčné listiny z jednotlivých vzdelávaní ako súčasť faktúry.

2.8 Poskytovateľ zašle Objednávateľovi účastnícke certifikáty o úspešnom absolvovaní vzdelávania pre úspešných účastníkov vzdelávania.

**Článok 3**

**CENA A PLATOBNÉ PODMIENKY**

3.1 Zmluvné strany sa dohodli, že cena za predmet zmluvy je stanovená dohodou na základe výsledku verejného obstarávania a v zmysle zákona NR SR č.18/1996 Z.z. o cenách, v znení neskorších právnych predpisov a predstavuje bez DPH .................*doplní uchádzač*..................... € , DPH predstavuje sumu ................*doplní uchádzač*............................ € a cena predmetu zmluvy s DPH, ktorú sa Objednávateľ zaväzuje Poskytovateľovi uhradiť predstavuje sumu .............. *doplní uchádzač*............................. €. Detailná cenová kalkulácia je uvedená v Prílohe č.1. Zmluvné strany prehlasujú, že takto stanovená cena je záväzná pre obidve zmluvné strany. V tejto cene sú zahrnuté a zohľadnené všetky vynaložené náklady Poskytovateľa. Cena je konečná a nie je možné ju meniť.

3.2 Objednávateľ je povinný za vykonanie služieb zaplatiť Poskytovateľovi dohodnutú cenu.

3.3 Fakturovať je možné až po vykonaní služieb vzdelávania ktoré sú predmetom zmluvy. Splatnosť faktúry je do 60 kalendárnych dní odo dňa doručenia faktúry Objednávateľovi a to po protokolárnom prevzatí. Súčasťou faktúry musia byť prezenčné listiny z jednotlivých vzdelávaní.

3.4 V prípade, že faktúra nebude obsahovať všetky náležitosti daňového dokladu v zmysle platných právnych predpisov, alebo k nej nebudú priložené doklady dohodnuté zmluvnými stranami, je Objednávateľ oprávnený túto vrátiť Poskytovateľovi na doplnenie. V takomto prípade začne nová lehota splatnosti plynúť po doručení opravenej alebo doplnenej faktúry Objednávateľovi. Faktúra musí obsahovať aj Identifikátor žiadosti o NFP a názov projektu. Súčasťou faktúry musia byť prezenčné listiny z jednotlivých vzdelávaní. Ak Poskytovateľ neuvedie vo faktúre ktorýkoľvek požadovaný údaj je to dôvod na vrátenie faktúry bez jej uhradenia a bez následkov z omeškania. Nová lehota splatnosti začne plynúť až po preukázateľnom doručení novej faktúry do sídla Objednávateľa.

3.5 Poskytovateľ sa zaväzuje, že bude bez nároku na úroky z omeškania rešpektovať podmienky poskytovania finančných prostriedkov Objednávateľovi (prijímateľovi NFP) systémom dohodnutým v zmysle zmluvy o poskytnutí NFP.

**Článok 4**

**ZODPOVEDNOSŤ ZA VADY A NÁHRADA ŠKODY**

4.1 Poskytovateľ sa zaväzuje vykonať služby vzdelávania riadne a včas, v súlade s podmienkami ustanovenými v tejto Zmluve a v súlade s platnou legislatívou.

4.2 Poskytovateľ je povinný postupovať pri vykonávaní činnosti s odbornou starostlivosťou. Činnosť na ktorú sa zaviazal, je povinný uskutočňovať podľa pokynov Objednávateľa (ktoré musia byť v súlade s platnými predpismi a normami).

4.3 Poskytovateľ zodpovedá za škodu na veciach prevzatých od Objednávateľa na výkon služieb vzdelávania. Poskytovateľ zodpovedá za škodu, ktorá vznikne Objednávateľovi v súvislosti s výkonom služieb vzdelávania, ak činnosť nebola vykonávaná s odbornou starostlivosťou, riadne, alebo včas.

**Článok 5**

**ZÁVEREČNÉ USTANOVENIA**

5.1 Táto Zmluva je uzavretá jej podpisom oboma zmluvnými stranami. Zmluva a celý proces verejného obstarávania podlieha schvaľovaciemu procesu a je podmienené jej schválením Poskytovateľom NFP. Táto Zmluva nadobúda účinnosť po splnení odkladacej podmienky, ktorá spočíva v tom, že dôjde k schváleniu procesu verejného obstarávania. V prípade neschválenia procesu verejného obstarávania poskytovateľom nenávratného finančného príspevku si Objednávateľ vyhradzuje právo využiť inštitút odkladacej podmienky a následne Zmluvu anulovať.

5.2 Poskytovateľ je povinný strpieť výkon kontroly /auditu/ overovania súvisiaceho s predmetom zákazky a to kedykoľvek počas platnosti a účinnosti predmetnej Zmluvy o poskytnutí NFP vykonávaný v súlade s príslušnými právnymi predpismi SR a EU oprávnenými osobami, ktorými sú:

i. Poskytovateľ a ním poverené osoby,

ii. Útvar vnútorného auditu Riadiaceho orgánu alebo Sprostredkovateľského orgánu

a nimi poverené osoby,

iii. Najvyšší kontrolný úrad SR, Certifikačný orgán a nimi poverené osoby,

 iv. Orgán auditu, jeho spolupracujúce orgány (Úrad vládneho auditu) a nimi

poverené osoby,

v. Splnomocnení zástupcovia Európskej Komisie a Európskeho dvora audítorov,

vi. Orgán zabezpečujúci ochranu finančných záujmov EÚ

vii. Osoby prizvané orgánmi uvedenými v písm. i) až vi) v súlade s príslušnými právnymi predpismi SR a právnymi aktmi EÚ.

a poskytnúť im všetku potrebnú súčinnosť.

5.3 Poskytovateľ sa zaväzuje, že na základe požiadavky Objednávateľa v súlade s požiadavkami príslušných riadiacich a kontrolných orgánov predloží Objednávateľovi akýkoľvek doklad súvisiaci s predmetom tejto Zmluvy a poskytne akúkoľvek súčinnosť pre dosiahnutie účelu tejto Zmluvy.

5.4 Táto Zmluva sa uzatvára na dobu určitú od nadobudnutia jej účinnosti do vysporiadania všetkých záväzkov obidvoch zmluvných strán vyplývajúcich z tejto zmluvy.

5.5 Túto Zmluvu je možné meniť a dopĺňať iba písomnými dodatkami podpísanými oprávnenými zástupcami oboch zmluvných strán. Dodatky budú tvoriť neoddeliteľnú súčasť Zmluvy.

5.6 Táto Zmluva je vyhotovená v štyroch rovnopisoch, z ktorých dve si ponechá Objednávateľ a dva Poskytovateľ.

5.7 Zmluvné strany si túto Zmluvu prečítali, jej obsahu porozumeli a vyhlasujú, že túto Zmluvu uzatvárajú na základe svojej slobodnej vôle, čo potvrdzujú vlastnoručnými podpismi.

5.8 Neoddeliteľnými prílohami tejto Zmluvy sú:

1. Príloha č. 1 – Cenová a technická špecifikácia
2. Príloha č. 2 – Elektronická verzia rozpočtu projektu v MS excel (na CD, DVD a pod.)
3. Príloha č. 3 – Harmonogram vzdelávania

 za Poskytovateľa za Objednávateľa

 v................................. dňa ...................... v ............................... dňa ......................

 RNDr. Rastislav Haraga, PhD.